Добри Жотев
Раздяла

chitanka.info

Как се случи това, не разбрахме.

Аз без тебе не мога да виждам

на небето безкрайното синьо.

Ти без мене не можеш да сещаш

на водата прохладния вкус.

Аз загубих очите си.

Ти загуби сърцето си.

Цял съм твой,

но на себе си вече не съм.

Ти си моя, но тебе те няма.

Как се случи това не разбрахме.

Щом отново намеря очите си,

ще се върна при теб.

Щом намериш сърцето си,

завърни се при мен.

И тогава ще бъдеш

като себе си, моя.

и тогава ще бъда

цял на себе си, твой.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.